del mòdol dels rentadors es construïa una parada. Actualment la boca d’entrada de l’aigua encara es conserva, malgrat que no s’utilitza, ja que en el moment de la pavimentació del canal l’Ajuntament va vetllar pel seu manteniment donat que “Agramunt disposa d’una concessió a perpetuïtat i per tant calia conservar la boca d’entrada d’aigua als safarejos”, segons explica en Jaume Farreny que va ser durant molts anys l’encarregat del servei d’aigües. El que sí ha desaparegut és el mòdol de pedra picada que hi havia entre la font i el canal, com es veu en les fotos antigues. Malgrat tot, amb una revisió del sistema d’entrada i sortida d’aigua els safareigs podrien funcionar com quan es van inaugurar. Fins a la data no s’ha localitzat cap document ni informació del procés de construcció dels safareigs. No sabem